Document ID: 31986R0485

ΚΑΝΟΝΙΣΜΟΣ (ΕΟΚ) αριθ. 485/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 για την τροποποίηση, λόγω της προσχώρησης της Ισπανίας και της Πορτογαλίας, του κανονισμού (ΕΟΚ) αριθ. 991/84 περί περιορισμού της χορηγήσεως της ενισχύσεως στην παραγωγή για ορισμένες οπώρες σε σιρόπι
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως των αγορών στον τομέα των μεταποιημένων προϊόντων με βάση τα οπωροκηπευτικά (1), και ιδίως το άρθρο 2 παράγραφος 3, την πρόταση της Επιτροπής, Εκτιμώντας: ότι ο κανονισμός (ΕΟΚ) αριθ. 426/86 καθιέρωσε ένα καθεστώς ενίσχυσης στην παραγωγή για ορισμένα μεταποιημένα προϊόντα με βάση τα οπωροκηπευτικά- ότι, στην περίπτωση που παρουσιάζεται η κατάσταση που προβλέπει το άρθρο 2 παράγραφος 3 του εν λόγω κανονισμού, είναι δυνατόν να περιορισθεί η χορήγηση της ενίσχυσης στην παραγωγή σε μια καθορισμένη ποσότητα, αφού ληφθεί υπόψη ο μέσος όρος της κοινοτικής παραγωγής των τελευταίων ετών για τα οποία υπάρχουν διαθέσιμα σίγουρα στοιχεία- ότι ο κανονισμός (ΕΟΚ) αριθ. 991/84 (2) καθόρισε, για την Κοινότητα των Δέκα, ποσοτικούς περιορισμούς για τη χορήγηση ενίσχυσης στα αχλάδια Williams και στα κεράσια, που διατηρούνται σε σιρόπι- ότι, μετά την προσχώρηση της Ισπανίας και της Πορτογαλίας, θα πρέπει να προσαρμοστούν οι καθορισμένες ποσότητες προκειμένου να ληφθεί υπόψη η παραγωγή των δύο νέων κρατών μελών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΟΚ) αριθ. 991/84 αντικαθίσταται από το ακόλουθο κείμενο: "Άρθρο 1 Η χορήγηση της ενίσχυσης στην παραγωγή περιορίζεται για κάθε περίοδο: - για τα αχλάδια Williams που διατηρούνται σε σιρόπι και υπάγονται στη διάκριση 20.06 Β ΙΙ του κοινού δασμολογίου, για μια ποσότητα 102 305 τόνων, -για τα πετροκέρασα και άλλα γλυκά κεράσια που διατηρούνται σε σιρόπι και υπάγονται στη διάκριση 20.06 Β ΙΙ του κοινού δασμολογίου, για μια ποσότητα 28 272 τόνων, -για τα βύσσινα που διατηρούνται σε σιρόπι και υπάγονται στη διάκριση 20.06 Β ΙΙ του κοινού δασμολογίου, για μια ποσότητα 51 282 τόνων. Οι ποσότητες αυτές αφορούν καθαρό βάρος."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται για κάθε ένα από τα προϊόντα από την περίοδο 1986/87.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 1986.

Labels: 3
17
19